Aalborg Stiftstidende, 1829-10-17
Kjøbenhavn. Deres Kongelige Høiheder Prinds Frederik Ferdinands og Prindsesse Carolines Palais vender med sin hele Facade mod Norgesgade, og danner kun ved Hjørnet og en Bibygning endeel af den tilstødende Frederiksgade. Palaiets betydelige Strækning bestaaer af: a) tre Pavillons, hver tre Fag bred, med mellemliggende Fløie, hver 4 Fag; b) Portalet, 2 Fag, og c) en Bygning til Damer Cavallerer af Hofetaten, 4 Fag bred, tilsammen 23 Fag i Bredden. Foruden Kielderne ere i Pavillonerne to hele Etager og en Mezanin, i Mellemfløien derimod ingen halv Etage, ligesom heller ikke Portalbygningen har nogen saadann. Bygningen c. bestaar af 3 hele Etager. Træde vi nu ind i det store prægtige Portal, hvis Porte skydes tilside (en nye Jndretning) faae vi strax et Begreb om Storheden og Stilen i dette Palais's Dekorationer. Jgjennem Vestibulen, hvis Gulv er belagt med Marmorfliser, træde vi ad en Marmortrappe op i Hs. K. Høiheds Gemakker, af hvilke 4 vende ud til Gaden, og 4 til Gaarden og Haven. De bestaae i: Lakei Gemakket; Kavalergemakket; Andiencegemakket; (med røde Tapeter, røde og gule Silkegardiner; Meublerne, 2 Divaner, 18 Lænestole og Borde, hvide med Guld, og røde Silke Betrak; prægtige Speile, Lysekrone, Gulvtæppe m. m.; Spisesal; Sovegemak; Dagligværelse; Bibliotheket; herfra fører en Corridor til den prægtige Marmortrappe, som gaaer til Pallaiets Bel-Etage, i hvilken findes 12 for Hs. K. Høihed indrettede Gemakker. Disse ere følgende: 1) Lakei Gemakket. 2) 1ste Damegemak, med gule Tapeter; Gardiner og Meubelbetrækkene af gult Atlask, under Loftet en stor Krystal Lysekrone med ægte Bronce; Gulvet belagt med et prægtigt Tæppe, Væggene prydede med to store Landskabsmalerier. 3, 2det Damegemak, med karmoisinrøde Silketapeter, værede i Lyon, Vinduerne drapperede med rødt og gult Atlask; under Loftet (af fore Lysekroner, alle af Krystal og Bronce, ligesom tvende store Kandelabrer, der prydeSpeilbordene; Speilene ere af kolossal Størrelse og, tilligemed de i Apartementsalen, kjøbte i Frankrig; Sophaer og Stole hvidt lakerede med forgyldte Zirater; Betrækket af rødt Atlask med gule Bordter; et prægtigt Brysselstæppe bedækker Gulvet. 4) 3die Damegemak, med Gobelins Tapeter, fabrikerede 1749, efter Sigende en Foræring af Ludvig den 15de; Meublerne i gammeldags Smag med vævede Hynder; Loftet af Gyps med en stor Mængde forgyldte Snirkler; Gardinerne af grønt Damask med rødt Silke=Drapperie. 5) Throngemakket. Væggene i dette høist smagfulde og prægtige Værelse ere bedækkede med rødt Atlask, som fra Loftet til Gulvet hænge ned i rige Festons og maleriske Drapperinger med brede gule Silkefryndser; disse Drapperier, ere, saavelsom Vinduesgardinerne (ogsaa af rødt Atlask) forede med hvidt Taft. J en Nische i Gemakkets Hovedvæg staaer Thronstolen, af antik Form, forgyldt, med røde Fløiels Hynder, og riigt Guldbroderie, over Nischen (som er behængt med hvidt Atlask) ere røde Fløiels Gardiner, optrukne i Festons over forgyldte Sværde; over det Hele en gylden Krone. Gulvet i dette kongelige Gemak er prydet med et høist kostbart Tæppe, som af et Antal Damer heri Staden er forfærdiget, og underdanigst foræret Hs. K. Høihed. Det er, efter Sigende, 133 Alen i Qvadrat J Midten af samme i en Medaillon seer man Christiansborgslot (som det var før det brændte) til en glad Erindring om, at det var der Hs. K. H. fødtes til Verden. Om Slottet er et stort Partie, i karmosinrød Bund, med gule Stjerner; om dette Ornamenter i Bronce og en prægtig Blomsterguirlande paa hvid Grund, en bred Bordt af Ornamenter omslynger det Hele, som giør de Damer, der have forfærdiget det, megen Ære. Tegningerne til dette Tæppe ere gjorte af Dhrr. Jensen, Christensen og C. Hansen. - En overmaade stor og kostbar Lysekrone, et prægtigt Taffeluhr, Speile, og tvende Broncekandelabre udgjøre det øvrige Meublement; foruden Thronstolen, staae her kun tvende forgyldte Tabouretter. 6) Et Kabinet. 7) Spisesalen. Væggene i denne ere malede af Hr. Blomstermaaler Jensen, og bestaae i trende store Malerier med Landskaber, hvori ere anbragte Frugter og Blomster. Som Friese er anbragt rundt om Salen og en prægtig Blomstergurlande. 8 Apartementssalen med lyseblaae franske Silketapeter med Atlaskes i Hvidt; Gardinerne af lyseblaat Allask; Divaner og Stole af Mahogni, med Betræk af blaat Silketøi med hvide Borter, Gulvet indlagt i Parqvet; Kandelabrer og Lysekroner af ægte Bronce. 9) Audiencekabinettet, som staaer i umiddelbar Forbindelse med det ydre Damegemak; et i en høist frappant Stiil dekoreret Gemak. J Kabinettets tvende Hjørner seer man paa Terasser en stor Mængde Træer og sjeldne Planter, smukt ordnede og omgivne med Moos; foran disse to smaa Hjørnesophaer (hvide med Forgyldning) belagte med karmosinrøde Kassimirs, prægtigt udsyede Hynder; foran hver Sopha et lidet rundt Bord med et rødt Tæppe. Stolene, ogsaa hvide, ere, ligesom Sophaerne, med rødt Kassimir, og af en høist eiendommelig Facon; det brillante Arbeide, som er udført paa disse Pragtstykker, er, efter Forlydende en Gave af en høi og kjær Haand. Vinduerne ere dekorerede med hvide Atlaskes Gardiner, som ere drapperede med rødt. Lysekrone, Speil, Gulvtæppe o. s.v. svare til det øvrige. Portraiter i fuld Størrelse af Ds. M. Kongen og Dronningen give dette Kabinet en høi Værd fremfor alle de øvrige. 10) Dagligværelse. Gardiner og Betræk af engelsk Sirts, Meublerne af Mahogni; Væggene behængte med Malerier, af danske Malere. Midt for H. K. H. Arbeidsbord hænger et veltruffet Portrait af Høistsammes Gemal. 11) Sovegemakket. Væggene med en lys Lilla Koulør, tvende Piller, hvide med riig Forgyldning, afdeele Gemakket i tvende Deele - mellem Pillerne staae tvende i en ædel Stiil udarbeidede Senge, ogsaa hvide med Forgyldning; fra en stor Krone under Loftet nedhænge de prægtige grønne Atlaskes Gardiner, med røde Silke Festons; Vindues=Gardiner, og Betræk paa tvende Chaiselonger og Stole, af samme Tøi. Paa Hs. K. H. Toiletbord ere samtlige Apparater, Speilrammen, inc., af Sølv, forgyldt; Bordtæppet garneret med meget brede fine Kniplinger. 12) Paaklædningsværelset.